En 72-årig mand fra Aalborg er fredag eftermiddag blevet fundet livløs i Mariager Fjord. - Han har boet på en campingplads langs fjorden, og så har han været ude at fiske i formiddag og er til eftermiddag blevet fundet død ude i fjorden. Han havde waders på, men hvad der helt præcist er sket, ved jeg ikke, men der er ikke noget der tyder på en forbrydelse, fortæller vagtchef ved Nordjyllands Politi, Henrik Beck. Politiet fik meldingen om ulykken klokken 15.43, hvorefter der blev sendt en lægehelikopter til stedet. Efter at have bjærget manden kunne lægen konstatere, at han var død. De pårørende er blevet underettet.

Referat:
Manden blev fundet drivende i vandet.